open-index/open-wikipedia-markdown huggingface dataset:
Tokyo Ghoul (filma)

2017ko Kentarō Hagiwara japoniar zinema zuzendariaren beldurrezko filma da, Sui Ishidaren izen bereko mangan oinarrituta.

## Argumentua 
Giza haragia jaten duten izaki beldurgarriak dira ghoul-ak. Ken Kaneki unibertsitateko ikasleari horietako batek eraso dio, baina txerto baten bidez salbatuko da. Erdi ghoul bihurtuko da, ordea, eta ezkutuan bizi beharko du aurrerantzean Tokioko kale ilunenetan.

## Aktoreak 
* Masataka Kubota: Ken Kaneki
* Fumika Shimizu: Tōka Kirishima
* Kai Ogasawara: Hideyoshi Nagachika
* Nobuyuki Suzuki: Kōtarō Amon
* Hiyori Sakurada: Hinami Fueguchi
* Yū Aoi: Rize Kamishiro
* Yo Oizumi: Kureo Mado
* Kunio Murai: Yoshimura
* Shunya Shiraishi: Nishiki Nishio
* Shoko Aida: Ryōko Fueguchi
* Shuntarō Yanagi: Renji Yomo
* Kenta Hamano: Enji Koma
* Bandō Minosuke II: Uta
* Nozomi Sasaki: Kaya Irimi
* Seika Furuhata: Yoriko Kosaka
* Dankan: Hisashi Ogura

## Erreferentziak 
## Kanpo estekak
Xaviera Hollander

**Xaviera Hollander**, baita ere **Madame alaia** bezala ezagututa (Surabaya, Indonesia, 1943ko ekainaren 15a) prostituta, madame, sexu negozioetan enpresaria, idazlea, antzerki ekoizlea eta ostalaritza arloko enpresari ospetsua.  Sexu askatasunaren ikonoa da.

## Biografia 
Jaiotzez **Xaviera de Vries** izena zuen. Indonesiako Surabayan jaio zen, garai hartan Ekialdeko Herbeheretar Indiak. Bigarren Mundu Gerran, aita judua zela eta, familiarekin japoniarren kontzentrazio-esparru batean sartu zuten. Behin gerra amaituta Amsterdamera joan ziren. Ondoren Xaviera Hegoafrikara eta New Yorkera joan zen; azken honetan prostituzio munduan hasi zen. Herrialde desberdinetan bizi izan da, Espainian tartean. Hizkuntza asko dakizki.

Bere ospea liburu batetik etorri zen, *The happy hooker* (*Prostituta zoriontsua*); milaka kopia saldu ziren eta hizkuntza askotara itzulia izan zen. Urtetan, *Penthouse* aldizkarian gai erotikoei buruzko zutabe bat idatzi du. Egun, Amsterdam eta Marbella artean bizi da; bietan negozio desberdinak ditu. 2007an hamar urte gazteago den Philip de Haan herbeheretarrarekin ezkondu zen.

## Liburuak 
Liburu askoren egilea, ezagunenak hauek dira:
* *The Happy Hooker: My Own Story* (1971)
* *Xaviera goes wild* (1974)
* *The best part of a man* (1975)
* ''Xaviera's Supersex: Her Personal Techniques For Total Lovemaking* (1976)
* *Xaviera's magic mushrooms* (1981)
* *The inner circle* (1983)
* *Fiesta of the flesh* (1984)
* *Happily hooked* (1985)
* *Erotic enterprises* (1985)
* *Prisoner of the firebird* (1986)
* *The kiss of the serpent* (1987)
* *Kind af* (2001)
* *Child No More: A Memory* (2002), bere amaren heriotzari buruzkoa.

## Haren bizitzari buruzko filmak 
* *The Life and Times of Xaviera Hollander* (1974), Larry G. Spanglerrek zuzenduta.
* *The Happy Hooker* (1975), Lynn Redgravek zuzenduta.
* *My Pleasure is my business* (1975), Al Waxmanek zuzenduta.
* *The Happy Hooker Goes Hollywood* (1980)
* *Transit* (1992)
* *Xaviera Hollander, the Happy Hooker : portrait of a sexual revolutionary'' (2008) Robert Dunlapek zuzenduta.

## Erreferentziak 
## Kanpo loturak 
* :Webgune ofiziala.
* :Youtube bideoak.
* :Hollanderren esaldiak.
* :Movie Database.
Miss Sahhara

**Miss Sahhara**, normalean **Miss saHHara** bezala idatzia, nigeriar emakumezko modelo, abeslari eta giza eskubideen aldeko ekintzaile transgeneroa da. Nahiz eta Erresuma Batuan bizi, bere sorterria edertasun-lehiaketetan ordezkatzen du LGBTQI+ komunitateak Afrikan bizi duen egoera larriaz ohartarazteko.

## Bizitza 
Clifford Oche jaiotza-izenez, Nigeriako Benue estatuan sortu zen. Bere genero-nortasunarekin bat ez zetorren gizonezko gorputzarekin jaio arren, bere burua emakumetzat izan du beti.

2004an Nigeriatik alde egin zuen eta Erresuma Batura bizitzera joan zen, bere herrialdean emakume transgeneroa izateagatik jasaten zuen jazarpenetik eta indarkeriatik ihesi. Gaur egun Londresen bizi da.

2011n Thailandiako Pattaya hirian emakume transgeneroentzat egin zen Miss International Queen edertasun-lehiaketan Nigeria ordezkatu zuen.

## Erreferentziak 
## Kanpo estekak
Jhon Mondragón

**Jhon Steven Mondragón Dosman** (Tuluá, Kolonbia, ) Lizarran hazitako kolonbiar futbolaria da.

## Biografia 
Atzelari moduan aritu ohi da. Izarran eta Osasunan hezia, lehen talde gorritxoarekin egin zuen debuta lehen mailan.

## Kirol ibilbidea 
*2025eko Ekainaren 8an eguneratua. Datu ofizialak.*

## Erreferentziak 
## Kanpo estekak 
* Fitxa
UEFA Euro 2020

**UEFA Euro 2020**, **Eurokopa 2020** edo **UEFAren Europako Futbol Txapelketa 2020** Europako Futbol Txapelketaren 16. ekitaldia izan zen. Jatorriz, 2020ko ekainaren 12tik uztailaren 12ra ospatu beharrekoa zen. 2020ko martxoaren 17an, COVID-19 pandemiaren eraginez, txapelketa urte bateko epez atzeratzea erabaki zuen UEFAk, eta 2021eko ekainaren 11tik uztailaren 11ra jokatzea proposatu zuen.

Europako 11 herrialde ezberdinetako 11 hiritan ospatu zen. UEFAko presidente ohi Michel Platiniren hitzetan, txapelketa Europa guztian zehar jokatzea ekitaldi berezi "erromantiko" bat da txapelketaren 60. urteurrena ospatzeko. Finalerdiak eta finala Londresko Wembley Stadiumen jokatu ziren, 1996ko txapelketaren finala ere bertan jokatu zelarik.

Europako Futbol Txapelketaren irabazlea 2021eko FIFA Konfederazio Koparako sailkatu zen zuzenean.

## Egoitzaren aukeraketa 
Nahiz eta herrialde batzuek txapelketa antolatzeko desioa adierazi, UEFAko presidente zen Michel Platinik, 2020ko txapelketa kontinente osoko 12 edo 13 hiri ezberdinetan jokatzea proposatu zuen 2012ko ekainaren 30an. 2012ko abenduaren 6an UEFAk 2020ko txapelketa Europa osoko hainbat hiritan jokatzea onartu zuen, txapelketaren 60. urteurrena ospatzeko. Txapelketa era pan-europarrean antolatzea erabaki logikoa zela arrazoitu zuen UEFAk, Europan zehar zabaldu zen zor-krisia zela eta.

Hiri-hautagaien zerrenda 2014ko apirilaren 26an argitaratu zuen UEFAk, 19 hirik osatzen zutelarik. 13 hiri hautatuen erabakia 2014ko irailaren 19an ezagutarazi zuen UEFAk. Brusela hautatuen artean zegoen, baina 2017ko abenduaren 7an egoitzen zerrendatik kanpo utzi zuten, Eurostadium estadio berria eraikitzeko atzerapenak zirela eta.

COVID-19 pandemiagatik pertsona multzoak mugatzeko tokian tokiko neurrien ondorioz, 2021eko apirilaren 23an, UEFAk Dublinen jokatu beharreko partidak San Petersburgora mugitu zituela adierazi zuen, eta Bilbon jokatu beharrekoak Sevillara, nahiz eta azken hiri hau ez zegoen aurrerabakitako egoitza zerrendan.

## Egoitzak eta estadioak 
## Multzoak 
### A Multzoa 
### B Multzoa 
### C Multzoa 
### D Multzoa 
### E Multzoa 
### F Multzoa 
## Kanporaketa fasea 
### Eskema orokorra 
### Final hamaseirenak 
{{Finala
| data = 2021eko ekainaren 29a, 21:00
| lekua = Hampden Park, Glasgow ikusleEpailea: Daniele Orsato (Italia)
| A taldea =  
| B taldea =  
| emaitza = 1 - 2(luz)
| report = 
| A emaitza = Forsberg }
| B emaitza = Zinchenko Dovbyk 
}}

### Final laurdenak 
### Finalaurrekoak 
### Finala 
## Golegile nagusiak 
* Jokalari euskaldunak: Cesar Azpilikueta (1) eta Mikel Oiartzabal (1)

## Babesleak 
* Alipay
* Booking.com
* Coca-Cola
* FedEx
* Heineken
* Hisense
* State Oil Company of Azerbaijan Republic
* Volkswagen

## Erreferentziak 
## Kanpo estekak 
* Webgune ofiziala
Luzhniki estadioa

**Luzhniki estadioa** (errusieraz стадион «Лужники») Errusiako Mosku hiriburuan dagoen futbol zelai bat da. 1955ean eraiki zen eta 81.000 ikusleentzako edukiera du.

2018ko Munduko Futbol Txapelketaren jokalekuetako bat izan zen.

## Kanpo estekak
Marexal

**Marexal** hitzak hainbat adiera ditu:

* **Mariskala**: Kargu militarra.
* **Marexal (pertsonaia)**: Zuberoako maskaradako pertsonaia.
Passenger 57

**Passenger 57** (euskaraz *57. Bidaiaria*) 1992ko Kevin Hooks estatubatuar zinema zuzendariak zuzendutako ekintza film bat da. Wesley Snipes, Bruce Payne eta Tom Sizemore aktoreek antzeztu zuten.

Film honek lortutako arrakastari esker Wesley Snipe ekintza filmetako aktore ikonikoa bilakatu zen, gainera film honetako une batean aipatzen duen "Always bet on black" ("Egin apustu beti beltzera") esaldia AEBetan ospetsu bilakatu zuen.

## Argumentua 
Charles Rane (Bruce Payne), ezizenez "Izuikara Rane", munduko terrorista gupidagabe, anker eta arriskutsuenetakoa den eta Floridara hegazkinez daramaten preso bat da. Baina hegaldian zehar, Bere morroiak hegazkinaz jabetu, buruzagia askatu eta bertan doazen 200 bidaiariak bahituko dituzte. Halere, bidaiari guzti horien artean ez dira John Cutter (Wesley Snipe) doala ohartuko, alegia, segurtasun agentea eta borroka antiterroristan aditua den gizasemea.

## Aktoreak 
* Wesley Snipes: John Cutter
* Bruce Payne: Charles Rane
* Tom Sizemore: Sly Delvecchio
* Alex Datcher: Marti Slayton
* Bruce Greenwood: Stuart Ramsey
* Robert Hooks: Dwight Henderson
* Elizabeth Hurley: Sabrina Ritchie
* Michael Horse: Forget
* Marc Macaulay: Vincent
* Ernie Lively: Leonard Biggs sheriffa
* Duchess Tomasello: Edwards andrea
* William Edward Roberts: Matthew
* James Short: Allen
* Gary Rorman: Douglas
* Joel Fogel: Bauman doktorea
* Jane McPherson: Erizaina
* Brett Rice: Polizia

## Kanpo estekak 
* IMDBko fitxa irakurgai
Kristal hautsiak

***Kristal hautsiak*** (jatorrizko izenburua: *Broken Glass*) Arthur Miller idazle estatubatuarrak idatzitako antzezlana da. Lehen aldiz 1994an taularatu zen.

## Lehenengo aurkezpenak 
Lehen aldiz 1994an, Long Wharf Theatre, New Haven (Connecticut) taularatua izan zen. Handik, jarraian, urte bereko apirilaren 24tik, New Yorkeko Broadwayko Booth Theatre taularatu zen.
Zuzendaria John Tillinger izan zen eta aktore nagusiak Amy Irving, Ron Rifkin, David Dukes, Frances Conroy, Lauren Klein eta George N. Martin. Urte bereko abuztuan Londresen ere taularatu zen David Thacker-en zuzendaritzapean eta Henry Goodman, Sally Edwards, Ken Stott, Julia Swift, Margot Leicester eta Ed Bishop aktoreekin.

## Pertsonaiak 
* Sylvia Gellburg
* Phillip Gellburg, Sylviaren senarra
* Dr. Harry Hyman, Sylvia Gellburgen medikua
* Margaret Hyman, Hyman Doktorearen emaztea
* Harriet, Sylviaren ahizpa
* Stanton Case, Phillipen langilea

## Argumentua 
Argumentua New Yorken, 1938an kokatzen da. Phillip eta Sylvia Gellburg senar emazte juduen istorioa da. Phillip Wall Streeteko banketxea batean lan egiten du. Sylviak Kristal hautsien gauaren inguruko Berlingo albisteak entzuten ditu eta, ondorioz, gerritik behera elbarritua gelditzen da. Hyman doktorearen ustez, nahiz eta psikiatra ez izan, Sylviaren elbarritasunak jatorri psikosomatikoa du eta horrela hasten da sendatu nahian. Doktoreak tratamenduaren bitartean bikoteak dituen arazoak ezagutuko ditu. Philip nagusiarekin eztabaida gogor bat izan zuen eta bihotzekoa izan zuen. Hiltzekotan zegoela Sylviari bere sentimenduak adierazi zizkion, barkamena eskatuz. Sylvia azkenean osatu zen.

## Erreferentziak
La dama duende

[thumb|1924an Moskun aurkeztu zen lanaren bertsiorako [Ignati Nivinskik prestatu zuen figurina.]]
***La dama duende*** (euskaraz *Dama mamua*) Pedro Calderón de la Barca idazle espainiarraren antzezlan ezaguna da. 1629aren inguruan idatzia, 1636an argitaratu zen, *Primera parte de comedias de don Pedro Calderón de la Barca* liburuan.​

## Ezaugarriak 
*La dama duende* kapa eta ezpata komediaren azpigeneroan kokatu behar da. "Amorante ikustezina"ren eredua jarraitzen du. Trama hori Kupido eta Psike mitoan ditu bere sustraiak baina lan honetan rolak aldatuak izan ziren: gizona da ikusten ez den emakume batez maitemintzen dena. Gaia lan desberdinetan agertua izan zen aurretik, esaterako, Masuccio eta Bandello italiarren eleberrietan; handik Espainiako Urrezko Mendeak jaso zuen. Calderonek Espainian eredu batzuk ere izan zituen: Lope de Vegaren *La viuda valenciana* komedia eta, batez ere, Gonzalo de Céspedes y Menesesen *El soldado Píndaro* liburuaren barruan agertzen den eleberri laburra (1926).

## Pertsonaiak 
* Doña Angela
* Don Manuel
* Don Juan, Angelaren anaia
* Don Luis, Angelaren anaia
* Cosme, barregarria
* Isabel, neskamea eta Angelaren konplizea
* Doña Beatriz, Angelaren lehengusina eta Juanen emaztea

## Argumentua 
Angelak, alargun gazte batek, Manuel konkistatu nahi du, maiteminduta baitago. Horretarako bere bi anaia jeloskorren zaintza saihestu beharko du zeren eta ia entzerratuta bizi baita. Helburu horrekin amarru bat prestatuko du, Manuelekin komunikatzeko. Manuel Angelaren etxean dago baina emakumea han bizi dela jakin gabe, eta bien gelen artean arasa bat dago eta haren bitartez komunikatuko da emakumeak gizonarekin.

## Erreferentziak 
## Kanpo estekak
Tully (2018ko filma)

***Tully*** 2018ko Jason Reitman kanadar zinema zuzendariaren komedia dramatikoa da, Diablo Codyk idatzia.

## Argumentua 
Hirugarren semea izan berri du Marlok. Anaiaren aholkuz, gauetan hura zaintzeko neskame bat kontratatuko du: Tully. Hasieran, Marlok errezeloz hartuko du Tullyren presentzia, baina, poliki-poliki, bien artean harreman berezia sortuko da.

## Aktoreak 
* Charlize Theron: Marlo
* Mackenzie Davis: Tully
* Mark Duplass: Craig
* Ron Livingston: Drew

## Erreferentziak 
## Kanpo estekak
The Body (2001eko filma)

***The Body*** () 2001eko Jonas McCord estatubatuar zinema zuzendariak zuzendutako politika thriller drama film bat da. Richard Shapir idazlearen izenburu berdineko eleberrian oinarritua dago. Antonio Banderas, Olivia Williams, Jason Fleyming, Derek Jacobi, John Shrapnel, Lillian Lux, Mohammed Bakri, Makram Khoury, John Wood eta Vernon Dobtcheff aktoreek antzeztu zuten.

## Sinopsia 
Sharon Golban (Olivia Williams) israeldar arkeologoak Jerusalemgo aztarnategi batean gurutziltzatua eta juduen errege dela dioen koroa bat daraman lurperatutako gizon baten gorpuaren hezurrak topatu berri ditu. Topatutako aztarnak Jesukristo berberarenak izan daitezkenaren aukeraren aurrean, eta bere berpizkudearen miraria ezeztatu eta Kristautasunaren dogma hankaz gora jarriko lukenaren kezkaz, Vatikanok aurkikuntza ikertzeko asmoz bertara Matt Gutierrez (Antonio Banderas) estatubatuar jesuita bidaliko du.

## Aktoreak 
* Antonio Banderas – Matt Gutierrez jesuita
* Olivia Williams – Sharon Golban doktorea
* John Shrapnel – Moshe Cohen
* Derek Jacobi – Lavelle dominikar apaiza
* Jason Flemyng – Walter Winstead apaiza
* Lillian Lux – Sharonen ama
* Mohammed Bakri – Abu Yusef
* John Wood – Pesci kardinala
* Makram Khoury – Nasir Hamid
* Vernon Dobtcheff – Monsignorea
* Jordan Licht – Dorene, Golban doktorearen alaba

## Kanpo estekak
Diablo Cody

**Brooke Busey-Maurio** (Lemont, Illinois, 1978ko ekainaren 14a) estatubatuar zinema-gidoigilea eta idazlea da. 2005ean *Candy Girl: A Year in the Life of an Unlikely Stripper* argitaratu ondoren, *Juno* filmean egindako lanari esker ospetsu bilakatu zen.

## Filmografia
Love, Simon

***Love, Simon*** 2018ko Greg Berlanti estatubatuar zinema zuzendariaren komedia dramatiko filma da, Becky Albertalliren *Simon vs. the Homo Sapiens Agenda* eleberrian oinarrituta.

## Argumentua 
Simon Spier protagonistak 16 urte ditu, bere homosexualitatea ezkutatzen duen gazte bat da, Bigarren Hezkuntzan egiten duten musikala iritsi arte itxaron nahi du. Baina, egun batean, huts bat eginen du mezu elektroniko batzuekin, eta ez zegozkion pertsona bati ailegatuko zaizkio. Orduan, erabat nahasiko zaio egoera gazteari.

## Aktoreak 
## Erreferentziak 
## Kanpo estekak
Hereditary

***Hereditary*** 2018ko Ari Aster estatubatuar zinema zuzendariaren beldurrezko filma da.

## Argumentua 
Annie Grahamek amaren etxetzarra jasoko du herentzian, eta familiarekin hara joanen da bizitzera. Anniek ez zuen haurtzaro zoriontsua izan amaren ondoan. Familiako etxera iristean, Annieren seme-alabak gauza misteriotsuak ikusten hasiko dira.

## Aktoreak 
* Toni Collette: Annie Graham
* Alex Wolff: Peter Graham
* Milly Shapiro: Charlie Graham
* Gabriel Byrne: Steve Graham
* Ann Dowd: Joan

## Erreferentziak 
## Kanpo estekak
Die göttliche Ordnung

***Die göttliche Ordnung*** (eusk. 'Jainkotar ordena') 2017ko Petra Volpe suitzar zinema zuzendariaren film dramatikoa da.

## Argumentua 
Emakume suitzarrek ez zuten bozkatzeko eskubiderik, 1971. urtean. Nora herrixka batean bizi da, eta etxekoandrea da. Herrixkara apenas ailegatzen den mundu osoan gertatzen ari den borroka feministaren oihartzunik. Baina gertaera batek ikusmoldea aldaraziko dio Norari.

## Aktoreak 
* Marie Leuenberger: Nora
* Maximilian Simonischek: Hans
* Peter Freiburghaus: Gottfried
* Rachel Braunschweig: Theresa
* Sibylle Brunner: Vroni
* Marta Zoffoli: Graziella
* Ella Rumpf: Hanna
* Bettina Stucky: Magda
* Noe Krejcí: Max
* Finn Sutter: Luki
* Nicholas Ofczarek: Werner

## Erreferentziak 
## Kanpo estekak
Fisht Estadio Olinpikoa

**Fish Estadio Olinpikoa** edota **Fish estadioa** (errusieraz Олимпийский стадион «Фишт») Errusiako Sotxi hirian dagoen futbol estadio bat da. 2013an inauguratu zen eta 40.000 ikusleentzako edukiera du.

Berez, 2014ko Neguko Olinpiar Jokoetako egoitza izateko eraikia izan zen. 2018ko Munduko Futbol Txapelketaren jokalekuetako bat izan zen.

## Kanpo estekak
Zizka-mizkak

**Zizka-mizkak** janari zati txikiak dira, otorduak edo afariak egitean, platerak zerbitzatzen dituzten bitartean mokadu batzuk hartzeko; Gaur egun, otorduaren aurretik hartzen dira normalean, horrela neurri batean gosegarria izanik. 

Platerren artean zerbitzatzeko ohitura oraindik dago goi mailako jatetxeetan, non haien funtzioa, itxaronaldia entretenitzeaz gain, plater bukatuaren ahozko zaporea kentzea eta hurrengo platerako prestatzea den.
## Kanpo estekak
Disoziaziozko nahasmendu

**Disoziaziozko nahasmendua** identitatearen, oroimenaren edo kontzientziaren funtzio integratzaileen bat-bateko alterazioak ezaugarritzen duen nahasmendua da, aldi baterakoa eta arrazoi organikorik gabea. Batzuetan, berriz, trauma psikologiko batek nahasmendua sortzen du.

Buru asalduren diagnosi eta estatistika eskuliburuak bost motakoak deskribatzen ditu:
* Amnesia disoziatiboa
* Ihes disoziatiboa
* Identitate disoziatiboaren asaldura
* Despertsonalizazioaren asaldura
* Zehaztu gabeko disoziazio asaldura

## Erreferentziak 
## Kanpo estekak
Tres de la Cruz Roja

**Tres de la Cruz Roja** (euskaraz *Gurutze Gorriko Hiru*) 1961eko Fernando Palacios espainiar zinema zuzendariak zuzendutako komedia film bat da. Tony Leblanc, José Luis López Vázquez, Manolo Gómez Bur, Mara Cruz, Ethel Rojo, Licia Calderón, Francisco Camoiras, Jesús Puente eta Amparo Baró aktoreek antzeztu zuten.

## Argumentua 
Jacinto, Pepe eta Manolo (José Luis López Vázquez, Tony Leblanc eta Manolo Gómez Bur) Gurutze Gorrian izen eman duten hiru adiskide dira, baina ez beren izaera zintzoarengatik, Santiago Bernabéu estadiora futbol partiduak musutruk ikustera joateko baizik, Real Madrid taldearen zaletu porrokatuak baitira. Halere, behin erakundean daudela, hiru mutil lotsagabeek beren buruak kausa onari eskeiniko diote.

## Aktoreak 
* José Luis López Vázquez: Jacinto
* Tony Leblanc: Pepe
* Manolo Gómez Bur: Manolo
* Ethel Rojo: Laura
* Licia Calderón: Luchi
* Francisco Camoiras: Felipe
* Jesús Puente: Martín kapitaina

## Kanpo estekak 
* IMDBko fitxa ikusgai
Saddle the Wind

**Saddle the Wind**, 1958ko Robert Parrish estatubatuar zinema zuzendariak zuzendutako western film bat da. Robert Taylor, John Cassavetes, Julie London eta Donald Crisp aktoreek antzeztu zuten.

## Argumentua 
Tonyk (John Cassavetes) bere pistola eta Joan (Julie London) neskalaguna harrokeriz erakusteak bere anaia Steve (Robert Taylor) kezkarazten du, azken hau su-armak eta haiek daramazkitenak gorrotatzera iritsi den pistolari ohia da. Gainera, Steve bere anai Tonyk haren pistola erabiltzeko irrikaz dagoela ere ohartuko da. Azken asmo hori ez litzateke Deneen zaharraren (Donald Crisp) batere gogoko izango, Tonyk bere arrantxoa ezartzen ari den lurren jabea.

## Aktoreak 
* Robert Taylor: Steve Sinclair
* John Cassavetes: Tony Sinclair
* Julie London: Joan Blake
* Royal Dano: Clay Ellison
* Charles McGraw: Larry Venables
* Donald Crisp: Dennis Deneen
* Richard Erdman: Dallas Hanson
* Douglas Spencer: Hemp Scribner
* Ray Teal: Brick Larson
* Irene Tedrow: Mary Ellison andrea

## Kanpo estekak 
* IMDBko fitxa irakurgai
Francisco Vázquez de Coronado

**Francisco Vázquez de Coronado y Luján** (1510 – 1554ko irailaren 22a) espainiar konkistatzaile eta esploratzaile izan zen, Mexikotik abiatuta gaur egungo Kansaseraino Estatu Batuetako hego-mendebaldeko zatiak zeharkatuz espedizio handi bat zuzendu zuena, 1540 eta 1542 bitartean. Vázquez de Coronadok espero zuen Cíbola Hirietara heltzea, gaur egun, urrezko zazpi hiri mitiko gisa aipatzen direnak, XIX. mendeko Amerikako urre sukarraren garaiera arte ez baitzen terminoa asmatu. Bere espedizioak Arroila Handiko eta Colorado ibaiaren lehen europar behaketak egin zituen, besteak beste. Bere izena sarritan ingelesez "Vasquez de Coronado" gisa idazten da.
Cerdedo-Cotobade

**Cerdedo-Cotobade** Galiziako Pontevedrako erdialdeko udalerri bat da. 2016ko irailaren 22an sortu zen, Cerdedoko eta Cotobadeko udalek bi udalerrien batzea onartu zutenean. Galizian, 2013tik egiten zen lehen udalerri-batzea izan zen.

## Erreferentziak 
## Kanpo estekak 
* Udalaren webgunea
Mongol (filma)

**Mongol** (errusieraz Монгол), AEBetan **Mongol: The Rise of Genghis Khan** (*Mongol: Genghis Khanen Gailentzea*) eta Erresuma Batuan **Mongol: The Rise to Power of Genghis Khan** (*Mongol: Genghis Khanen Botererako Gailentzea*), 2007ko Sergei Bodrov errusiar zinema zuzendariak zuzendutako historia eta epika film bat da. Temujin mongoliar buruzagiaren gaztaroan oinarritua dago, gerora Genghis Khan ospetsua bilakatu zena. Tadanobu Asano, Sun Honglei, Chuluuny Khulan eta Amadu Mamadakov aktoreek antzeztu zuten.

## Argumentua 
Temujin (Tadanobu Asano/Odnyam Odsuren) mongoliar gaztearen bizitza azaltzen da, haren esklabotzatik hasi eta Genghis Khan bilakatu zen arte.

## Aktoreak 
* Tadanobu Asano: Genghis Khan/Temujin
** Odnyam Odsuren: Temujin gaztea
* Sun Honglei: Jamukha
** Amarbold Tuvshinbayar: Jamukha gaztea
* Chuluuny Khulan: Börte
** Bayertsetseg Erdenebat: Börte gaztea
* Amadu Mamadakov: Targutai
* Ba Sen: Yesügei
* Sai Xing Ga: Chiledu
* Bu Ren: Taichar
* Aliya: Oelun
* He Qi: Dai-Sechen
* Deng Ba Te Er: Daritai
* Zhang Jiong: Garrison Chief
* Ben Hon Sun: Fraidea

## Kanpo estekak 
* IMDBko fitxa irakurgai
Stade de la Mosson

( ahoskatua) Frantziako Montpellier hirian dagoen futbol estadioa da. Bertan Montpellier HSC talde frantziarrak jokatzen du eta 32.900 lagunentzako tokia du. Lehen 16.000 ikusleentzako tokia zuen baina 1998an erabat zaharberritu zuten Munduko Futbol Txapelketako sei partida bertan egiteko.

## Partiduak 
* Munduko Futbol Txapelketa (1998)
* Munduko Rugby Kopa (2007)

## Kanpo estekak
Stade de Roudourou

Frantziako Guingamp hirian dagoen futbol estadioa da. Bertan En Avant Guingamp talde frantziarrak jokatzen du eta 18.250 lagunentzako tokia du. 1990ean inauguratu zuten eta 2007an zaharberritu.

## Kanpo estekak
Baldwin Lonsdale

**Baldwin Jacobson Lonsdale** (Mota Lava, 1948ko abuztuaren 5a – Port Vila, 2017ko ekainaren 17a) apaiz anglikanoa, politikaria eta zortzigarren Vanuatuko presidentea izan zen.

## Kanpo estekak
Stade de l'Aube

Frantziako Troyes hirian dagoen kirol anitzeko estadioa da. Bertan Troyes AC futbol talde frantziarrak jokatzen du eta 20.400 lagunentzako tokia du. 1925ean inauguratu zuten eta 1956an, 1999an eta 2004an zaharberritu.

## Kanpo estekak
Stade de la Licorne

( ahoskatua) Frantziako Amiens hirian dagoen kirol anitzeko estadioa da. Bertan Amiens SC futbol talde frantziarrak jokatzen du eta 12.097 lagunentzako tokia du. 1999an inauguratu zuten Trophée des Champions txapelketako partida bat eginez.

## Kanpo estekak
Stade de la Meinau

( ahoskatua), normalean "**La Meinau**" deitua, Frantziako Estrasburgo hirian dagoen futbol estadioa da. Bertan RC Strasbourg talde frantziarrak jokatzen du eta 26.100 lagunentzako tokia du. 1914an inauguratu zuten eta 1984ean zaharberritu.

## Kanpo estekak
Celia Villalobos

**Celia Villalobos Talero** (Benalmádena, Málagako probintzia, 1949ko apirilaren 18a) Espainiako Alderdi Popularreko politikari eta funtzionari bat da.

Espainiako Kongresuan diputatua da, Málaga ordezkatuz.

Espainiako Osasuna Ministroa, Espainiako Diputatuen Kongresuaren presidente ohia eta Malagako alkatea ere izan da.

Pedro Arriola, PPko aholkulariarekin ezkonduta dago.
Kazan Arena

**Kazan Arena** (errusieraz Казань Арена eta tatareraz Казан-Арена) Errusiako Kazan hirian dagoen futbol estadio bat da, Tatarstanen. 2013an inauguratu zen eta 45.379 ikusleentzako edukiera du.

2018ko Munduko Futbol Txapelketaren jokalekuetako bat izan zen.

## Kanpo estekak
Stade Gaston Gérard

Frantziako Dijon hirian dagoen kirol anitzeko estadioa da. Bertan Dijon FCO futbol talde frantziarrak jokatzen du eta 15.995 lagunentzako tokia du. 1934an inauguratu zuten eta 2016an zaharberritu.

## Kanpo estekak
Volgograd Arena

**Volvograd Arena** (errusieraz Волгоград Арена) Errusiako Volgograd hirian dagoen futbol estadio bat da. 2018an inauguratu zen eta 45.568 ikusleentzako edukiera du.

2018ko Munduko Futbol Txapelketaren jokalekuetako bat izan zen.

## Kanpo estekak
Luis II.a estadioa

**Luis II.a estadioa** (,  ahoskatua) Monako hirian dagoen kirol anitzeko estadioa da. Bertan AS Monaco futbol taldeak jokatzen du eta 18.523 lagunentzako tokia du. 1939an inauguratu zuten eta 1985ean erabat zaharberritu.

## Kanpo estekak
Stade Michel d'Ornano

Frantziako Caen hirian dagoen kirol anitzeko estadioa da. Bertan Stade Malherbe Caen futbol talde frantziarrak jokatzen du eta 20.453 lagunentzako tokia du. 1993an inauguratu zuten Stade de Venoix ordezkatzeko.

## Kanpo estekak
Stade Raymond-Kopa

Frantziako Angers hirian dagoen futbol estadioa da. Bertan Angers SCO talde frantziarrak jokatzen du eta 22.989 lagunentzako tokia du. 1912an inauguratu zuten eta 2017ra arte **Stade Jean-Bouin** izena zuen.

## Kanpo estekak
Stade Saint-Symphorien

Frantziako Metz hirian dagoen kirol anitzeko estadioa da. Bertan FC Metz futbol talde frantziarrak jokatzen du eta 25.636 lagunentzako tokia du. 1923an inauguratu zuten eta 2001ean zaharberritu.

## Kanpo estekak
Cibola

**Cibola** aberastasunez betetako hiri mitikoa da, garai kolonialean Espainia Berriko iparralderantz dagoen lekuren batean kokatuta bide zegoena, oraingo Mexikoko iparraldean eta Estatu Batuetako hego-mendebaldean. Zazpi Hirien Erdi Aroko kondairak Iberiar Penintsulako mairuen inbasioan dauka jatorria, non istorioaren arabera zazpi apezpiku handik abiatu ziren mendebalderantz, itsasoa zeharkatuz, eta gero mendebaldean kokatutako lursaile batean bizitzen jarri ziren, non bakoitzak hiri bana sortu zuen. Amerikaren aurkikuntza 1492an eta kontinenteko iparraldeko hiri handien existentziari buruzko zurrumurruek esanarazi zioten Fray Marcos de Niza-ri, oinarririk gabe, zazpi hiri mitikoak han ezkutatzen zirela, eta horrek bilaketa bizia eragin zuen ondorengo urteetan zehar emaitzarik gabe.

## Etimologia 
Cibola hitza Cíbolo-tik dator, gaur erabiltzen ez den bisonteari emandako espainiar izendapenetik, zazpi hirien existentzia zeukan mitologiako erresumaren lurraldean. XIX. mendearen erdialdera arte, non animalia horien milioika bizi ziren.

## Kanpo estekak
Saint-Émiliongo eliza monolitikoa

**Saint-Émiliongo eliza monolitikoa** () Girondako Saint-Émilion hiribilduan dagoen eliza da, XII. mendetik aurrera harrian eraikia. Europa osoko lur azpiko elizarik zabalena da eta 1907an Frantziako Gobernuak monumentu historiko izendatu zuen. UNESCOk, ere, 1999an herri osoa Gizateriaren Ondare izendatu zuen.

## Erreferentziak 
## Kanpo estekak
Mordovia Arena

**Mordovia Arena** (errusieraz Мордовия Арена) Errusiako Saransk hirian dagoen futbol estadio bat da, Mordovia eskualdean. 2018an inauguratu zen eta 44.442 ikusleentzako edukiera du.

2018ko Munduko Futbol Txapelketaren jokalekuetako bat izan zen.

## Kanpo estekak
Estadio Zentrala (Jekaterinburg)

**Estadio Zentrala** edota **Ekaterinburg Arena**, Errusiako Jekaterinburg hirian dagoen futbol estadio bat da. 1957an eraikia eta 2011 eta 2017an zaharberritu zen, eta 35.696 ikusleentzako edukiera du.

2018ko Munduko Futbol Txapelketaren jokalekuetako bat izan zen.

## Kanpo estekak
Agnostizismo ahul

**Agnostizismo ahula**, *agnostizismo enprikoa* edo *agnostizismo leuna* bezala ere ezaguna, pentsamendu metafisiko agnostiko bat da, Jainkoaren existentziari buruzko jakintza eskuragarria dela dioena, baina gizakiak oraindik behar den jakintza edo garapen-maila eskuratu ez duela ere aipatzen duena. Agnostizismo gogorrak, ahulak ez bezala, Jainkoaren existentziari buruzko jakintza-maila gizakiarentzat ezin eskuragarria dela babesten du.

Jainkoaren existentziari buruzko jakintzaren eskuragarritasuna zalantzan jartzen dutenak ez dira talde honetan sailkatzen, ez delako adostasunik lortu hori egiteko. Dirudienez, aipatutako talde hori sailkatzeko orduan arazo semantiko bat egiten da, hau da, termino egoki batekin izendatu behar dira ideia hori duten pertsonak.

Jainkoa existitzen den edo ez den jakitea posible dela esaten dutenek, normalean, Fisikan ezartzen dituzte haien itxaropenak, izan ere, zientzia mota honek azken hamarkadetan lortu dituen aurrerapen ikaragarriak eta erritmo azkarra ikusirik, etorkizunean, gizakiari jakinduria hori emateko gaitasuna izango duela babesten dute agnostiko ahulek. Ideia hau babesten dutenek, filosofia Jainkoaren existentzia frogatzeko edo ezeztatzeko bide egokitzat hartu ohi dute.

## Ikus, gainera 
* Agnostizismo gogorra
* Agnostizismoa
* Metafisika

## Kanpo estekak
La Brèdeko gaztelua

**La Brèdeko gaztelua** () Girondako La Brède udalerrian dagoen gaztelu gotikoa da, XIV. mendetik aurrera eraikia. 1689an Montesquieu filosofoa bertan jaio zen eta egun bere lorategi botanikoa bisitagarria da. 2008an Frantziako Gobernuak monumentu historiko izendatu zuen.

## Erreferentziak 
## Kanpo estekak
ETE Liga

**ETE Liga** Emakumezkoen Traineruen Elkarteak sortutako arraun liga da. Bigarren mailako Liga da, Emakumezkoen Traineru Ligaren ondoren, eta Euskal Herriko eta Kantabriako traineruek hartzen dute parte. Emakumezkoen Gipuzkoako Traineru Ligaren oinordekoa da.

## Historia 
### Aurrekariak 
Emakumezkoen traineruak sortu zirenean selekzioek hartu zuten parte estropadetan. Gipuzkoan arraunlari ugari izanik taldeen traineruak osatu ziren, kasu batzuetan bi kluben arteko elkarketaz, Getaria-Tolosa esate baterako. Horregatik kluben arteko liga bat osatu beharra ikusi zen eta Emakumezkoen Gipuzkoako Traineru Liga sortu zen 2010 urtean, Gipuzkoako Diputazioaren babesean. Bizkaitar eta kantabriar talde bakanek ere bertan hartu zuten parte, hasieran gonbidatu gisa eta ondoren partaide gisa.

2016tik aurrera Gipuzkoatik kanpoko taldeak ere ugaritu ziren eta zikloa amaitutzat emanez 2018an KAE Ligaren egituraren antzeko **ETE Liga** eratu zen.

### ETE Ligaren sorrera 
2018ko denboraldi hasieran, aurreneko denboraldia izanik, Euskotren Ligarako sailkapen estropadak jokatu ziren eta lau onenek saria lortu zuten. Euskotren Ligarako sailkatu ez zirenek jokatu zuten ETE Liga.

Denboraldiaren amaieran aurreneko bi traineruek, Galiziako Ligako aurreneko biek eta Euskotren Ligako azkenak play-offa jokatzen dute, eta bakarra igotzen da.

2022ko Liga berezia izan zen. Euskotren Ligako taldeak lau izatetik zortzi izatera pasatzea erabaki zen 2023rako eta horregatik 2022ko ETE Ligako aurreneko birek zuzenean igotzea lortu zuten, Galiziako lehen biekin batera. Horrek ETE Ligako partaideen gutxitzea ekarri zuen.

## Palmaresa 
## Datuak 
[260px|thumb|[Donostiarra#Emakumezkoen trainerua|Donostiarrak irabazi zuen 2018ko ETE Liga.]]
[thumb|260px|[Hibaika Arraun Elkartea#Emakumezkoen trainerua|Hibaikak irabazi zuen 2019ko ETE Liga.]]
[thumb|260px|[Tolosako Arraun Kluba#Emakumezkoen trainerua|Tolosaldea, 2020ko ETE Ligan.]]
[thumb|260px|[Hondarribia Arraun Elkartea#Emakumezkoen trainerua|Hondarribia eta Hibaika izan ziren onenak 2022ko ETE Ligan eta mailaz igo ziren.]]
[thumb|260px|[Zarautz Arraun Elkartea#Emakumezkoen trainerua|Zarautzek irabazi zuen 2025eko Liga.]]

### Ligak 
### Postuak 
2025 denboraldia barne.

### Patroiak 
### Parte hartzeak 
### Irabazitako banderak 
2025 amaieran eguneratua.

## Ikus, gainera 
* Gipuzkoako Liga (2010-2017)
* Euskotren Liga

## Kanpo estekak 
* Webgune ofiziala
La Sauve-Majeureko abadetxea

**La Sauve-Majeureko abadetxea** () Gironda departamentuko La Sauve udalerrian dagoen abadetxe katolikoa da.

1079an Gilen VIII.a Akitaniakoak eraikia, 1840an Frantziako Gobernuak monumentu historiko izendatu zuen. 1998an UNESCOk eraikina Frantziako Donejakue bidearen zerrendan sartu zuen.

## Erreferentziak 
## Kanpo estekak
Constant Vanden Stock estadioa

**Constant Vanden Stock estadioa** (frantsesez *Stade Constant Vanden Stock* eta nederlanderaz *Constant Vanden Stockstadion*) Belgikako Anderlecht udalerrian dagoen futbol estadio bat da, Brusela hiriburuan. RSC Anderlecht taldearen jokalekua da.

1917an inauguratua eta 1983Ana zaharberritua izan zen. 21.500 ikusleentzako edukiera du.

## Kanpo estekak
Cordouango ordokia

**Cordouango ordokia** () Girondako estuarioan dagoen uharri arrokatsu eta hareatsua da. Bere arroketan Cordouango itsasargia eraiki zuten eta, bere inguruan, hondar-barrak sortzen dira.

2015ean ikerketa bat egin zuten eremua Natura 2000 sarean sartzeko. Ikerketa honetan animalia hauek zerrendatu zituzten:
* ugaztunak: 1349 - izurde handi, 1351 - mazopa, 1364 - itsas txakur gris ;
* arrainak: 1095 - itsas lanproi, 1099 - *Lampetra fluviatilis*, 1101 - gaizkata arrunt, 1101 - - kolaka, 1103 - astun, 1106 - izokin arrunt, ibai-aingira eta arraia gastaka ;
* narrastiak: laut dortoka.

## Erreferentziak 
## Kanpo estekak
Ganba-koktel

**Ganba-koktela** ganba egosiekin eta zurituekin prestatutako plater hotz bat da.

## Prestaketa 
Normalean, ganba-koktela beirazko kopa baten barruan aurkezten da, entsalada txiki oso xumearekin, uraza eta koktel saltsaren bidez, maionesa, ketchup eta ziapea, munta gutxiko beste osagai batzuekin nahasketa dena.

Ganba-koktela plater arina eta freskagarria da, eta zizka-mizkak gisa erabiltzen da, batez ere udan.

## Erreferentziak 
## Kanpo estekak
Galiziako bankua

**Galiziako bankua** Ozeano Atlantikoan, Galiziako mendebaldeko kostaldetik 200 kilometrotara dagoen itsaspeko mendia da. Laba basaltikoak eta lurrazal ozeanikoak sortua, foraminiferoen maskorrek sorturiko sedimentuaz estalita dago. Ekosistema horretan 86 arrain-espezie eta *Lophelia pertusa* espezieko korala topatu zituzten.

## Erreferentziak 
## Kanpo estekak
Le Danois bankua

**Le Danois bankua**, herri hizkeran **El Cachucho** kala ere deitua, Bizkaiko golkoan, Asturiasko kostaldearen parean, dagoen itsaspeko mendia da. 4.500 metroko sakonean hasi eta 500 metroko sakoneraino doa, 57 kilometroko luzera eta 17 kilometroko zabalera izanik. Ondasun biologiko handia izanda, itsasoan baino ez dagoen lehenengo Espainiako erreserba izendatu zuten.

1934 eta 1939 artean Président Théodore Tissier izeneko itsasontzi ozeanografikoan lan egin ondoren, Édouard Le Danois frantziar ikerlariak topatu zuen. Ikerketa gutxi izan baditu ere, baliteke Paleogenon sortua izatea.

## Erreferentziak 
## Kanpo estekak
Lophelia pertusa

**Lophelia pertusa** Caryophylliidae familiako ur hotzeko korala da. Ur hotzeko koralen artean, espezie arruntena da eta ia kosmopolita da. Aspalditik ezaguna bada ere, oso ikerketa gutxi egin dituzte espezie honi buruz. Polipoen bidez ugaltzen da eta, aragonitozko bere maskorrei esker, koloniak sortzen ditu.

## Erreferentziak 
## Kanpo estekak
Marina Ortiz de Gaete

**Marina Ortiz de Gaete** (Zalamea de la Serena, Badajoz, Extremadura, 1509 - Santiago, 1592. urtearen inguruan) Txileko konkistatzailea eta lehen gobernaria izan zen Pedro de Valdivia-ren emaztea izan zen.

Francisco Ortiz bizkaitar jatorriko kaparearen eta Leonor González (edo Gutiérrez) de Gaete Cordobako familia noble batekoren alaba, 1527an Valdivia-rekin ezkondu zen. Karlos V.aren armadaren zerbitzura Flandesen eta Italian egon ondoren, bere senarra Indietarako espedizio batean sartu zen, emaztea Extremaduran utziz.
Ahalduntze

**Ahalduntzea** pertsonengan eta komunitateengan autonomia eta autodeterminazioa areagotzea xede duten neurriak dira, eurek euren interesak era aske eta arduratsu batean ordezkatzea ahalbidetzeko. Antonio Gramsci intelektual marxistaren eta Michel Foucault postmodernistaren pentsamenduan du jatorria kontzeptuak, besteak beste.

Gramsciren ustez, Estatuak bi modutan menderatzen ditu herritarrak, indarrez eta adostasunez, eta azken hori da menderatzeko funtsezko tresna. Ondorioz, boterean dagoen talde hegemonikoak sozialki onartzen diren adostasunak eraikitzen ditu, haien kontrola errazteko. Foucaultek ideia hori garatzen du boterearen alderdi erabakigarri bat egiak eraikitzea dela adieraztean, eta hori diskurtsoen bidez lortzen da. Horrela, Foucaultentzat, gizakia botereak sortzen duen egiaren menpe jartzen da, eta hori ezin da egikaritu egiaren ekoizpenarekin bakarrik.

## Erreferentziak 
## Ikus, gainera 
* Emakumeen ahalduntze
* Genero ahalduntze

## Kanpo estekak
Leioa Kirol Elkartea 2018-2019

Entrenatzailea:  Jon Ander Lambea (2017-Egun)
* 15px|Kapitain = Kapitainak.
* 15px|Lesio = Epe luzeko lesioa.

#### Bajak 
### Neguko Merkatua 2018 
### Udako merkatua 2018 
## Kanpo estekak
Aitor Córdoba

**Aitor Córdoba Kerejeta** (Bilbo, Bizkaia, 1995eko maiatzaren 21a) Euskal Herritar futbolaria da. 

## Biografia 
Erdiko atzelari moduan aritzen da. Bere anai gazteak Iñigo eta Asier futbolariak dira ere. Leioaren harrobian hezi zen futbolean, bizkaitarren lehen taldeko kapitaina izatera heldu arte. 2019an bere etxea utzi zuen Burgosera joateko, non Bigarren mailarako igoera lortu eta kapitain izatera heldu zen. Bertan 7 denboraldi jokatu ondoren, Txinako lehen mailara joan zen jokatzera.

## Ibilbidea 
*2025eko ekainaren 29an eguneratua. Datu ofizialak.*

## Erreferentziak 
## Kanpo estekak 
* Fitxa
Arsenal Stadium

**Arsenal Stadium** edota **Highbury Stadium**, euskaraz **Arsenal estadioa** edota **Highbury estadioa**, Ingalaterrako Londres hiriburuan zegoen futbol estadio bat izan zen, Highbury barrutian. Arsenal Football Club taldearen jokalekua izan zen, 2006ean Emirates Stadiumek ordezkatu zuen arte.

1913ean Archibald Leitch eskoziar arkitektoak diseinatu eta eraiki zuen. 1936an eta 1993an zaharberritua izan ondoren, 2006an itxia izan zen.

## Kanpo estekak
The Hawthorns

**The Hawthorns**, Ingalaterrako West Bromwich hirian dagoen futbol estadio bat da, Mendebaldeko Midlands konderrian. West Bromwich Albion Football Club taldearen jokalekua da.

1900ean inauguratu zen eta 26.688 ikusleentzako edukiera du.

## Kanpo estekak
King Power Stadium

**King Power Stadium** edota **Leicester City Stadium**, euskaraz **King Power estadioa** edota **Leicester City estadioa**, Ingalaterrako Leicester hirian dagoen futbol estadio bat da, Leicestershire konderrian. Leicester City Football Club taldearen jokalekua da.

2002an inauguratu zen, aurreko Filbert Street estadioa ordezkatuz. Lehenbiziko partidua etxeko taldeak Bilboko Athletic euskal taldearen aurka jokatuzuen. 32.112 ikusleentzako edukiera du.

## Kanpo estekak
Gernika Kluba 2018-2019

Entrenatzailea:  Urtzi Arrondo (2018-Egun)
* 15px = Kapitainak.
* 15px = Epe luzeko lesioa.

#### Bajak Neguan 
### Neguko merkatua 2019 
### Udako merkatua 2018 
## Kanpo estekak
Madejski Stadium

**Madejski Stadium**, euskaraz **Madejski estadioa**, Ingalaterrako Reading hirian dagoen futbol estadio bat da, Berkshire konderrian. Reading Football Club taldearen jokalekua da.

1998an inauguratu zen, aurreko Elm Park estadioa ordezkatuz. 24.161 ikusleentzako edukiera du.

## Kanpo estekak
Reading F.C.

**Reading Football Club**, Ingalaterrako Reading hiriko futbol talde profesional bat da, gaur egun Football League Championship ligan lehiatzen da. 1871an sortua izan zen.

Bere etxeko partiduak Madejski Stadium estadioan jokatzen ditu.

2006-2007 denboraldian bere historian lehenbiziko aldiz Premier Leaguean jokatu zuen, urte hartako talde errebelazioa bilakatuz. Denboraldia 8. postuan eta 55 puntuekin amaitzeaz gain, UEFA Intertoto Koparako sailkatu zen, dena den, partehartzeari uko egin zion.

## Kanpo estekak 
* Webgunea
West Bromwich

**West Bromwich**, Ingalaterrako Mendebaldeko Midlands konderrian dagoen hiri bat da. 2001ean 136.940 biztanle zituen.

## Klima 
## Kirola 
West Bromwich Albion Football Club hiriko futbol talde nagusia da.

## Herritar ospetsuak 
* Robert Plant (1948-8-20)
* Phil Lynott (1949-8-20)
* K. K. Downing (1951-10-27)
* Ian Hill (1951-1-20)

## Erreferentziak 
## Kanpo estekak
Easter Road

**Easter Road**, Eskoziako Edinburgh hiriburuan dagoen futbol estadio bat da. Hibernian FC taldearen jokalekua da.

1893an inauguratu zen eta 20.421 ikusleentzako edukiera du.

## Kanpo estekak
Fir Park

**Fir Park estadioa**, Eskoziako Motherwell hirian dagoen futbol estadio bat da, Iparraldeko Lanarkshire konderrian. Motherwell FC taldearen jokalekua da.

1895ean inauguratu eta 1995ean zaharberritua izan zen, 13.677 ikusleentzako edukiera du.

## Kanpo estekak
Firhill Stadium

**Firhill Stadium** edota **Firhill Arena**, Eskoziako Glasgow hirian dagoen futbol estadio bat da. Partick Thistle FC futbol taldearen eta Glasgow Warriors errugbi taldearen jokalekua da.

1909an inauguratu zen eta 10.102 ikusleentzako edukiera du.

]]

## Kanpo estekak
McDiarmid Park

**McDiarmid Park**, Eskoziako Perth hirian dagoen futbol estadio bat da, Perth eta Kinross konderrian. St. Johnstone FC futbol taldearen jokalekua da.

1989an inauguratu zen eta 10.696 ikusleentzako edukiera du.

## Kanpo estekak
Rugby Park

**Rugby Park**, Eskoziako Kilmarnock udalerrian dagoen futbol estadio bat da, Ekialdeko Ayrshire konderrian. Kilmarnock FC futbol taldearen jokalekua da.

1899an inauguratu zen eta 17.889 ikusleentzako edukiera du.

## Kanpo estekak
St. Mirren Park

**St. Mirren Park**, Eskoziako Paisley udalerrian dagoen futbol estadio bat da, Renfrewshire konderrian. St Mirren FC futbol taldearen jokalekua da.

2009an inauguratu zen eta 8.023 ikusleentzako edukiera du.

## Kanpo estekak
Tynecastle Stadium

**Tynecastle Stadium**, Eskoziako Edinburgh hiriburuan dagoen futbol estadio bat da. Heart of Midlothian FC futbol taldearen jokalekua da.

1886an inauguratu zen eta 20.099 ikusleentzako edukiera du.

## Kanpo estekak
Fjällbacka

**Fjällbacka** herri arrantzale txiki bat da, Suediako mendebaldeko kostakoa. Tanum udalerrian dago, Norvegia, Uddevalla eta Strömstadekin muga egiten. Egun, industria eremuaren oinarria da, arrantza eta merkataritza behinola nahiko inportanteak izan arren.

## Kanpo estekak
Axioi

**Axioia** 1977ko Peccei–Quinn teorian kromodinamika kuantikoaren CP gogorraren arazoa ebazteko postulatu zen funtsezko partikula hipotetikoa da. Baldin eta axioiak existituko balira eta hauek tarte mugatu batean masa txikia izango balute, orduan materia ilun hotzaren osagai posibleetako bihurtuko lirateke.

Partikularen izendapena Frank Wilczek estatubatuar fisikari teoriko eta matematikari otu zitzaion Roberto Peccei eta Helen Quinnen ikerketa-dokumentua irakurri eta gero. Axioi izena garbitegian behin ikusi zuen *Axion* izeneko detergente batetik hartu zuen bi arrazoigatik. Batetik, bere ustez partikula baten izendapenaren antza zuen izen gogoraerraza zen. Bestetik, partikula berezi horrek ardatz-korronteen (edo korronte axialak) problema ebazten zuen.

## Erreferentziak 
## Kanpo estekak
Kidnapped (1960ko filma)

***Kidnapped*** (euskaraz *Bahitua*) 1960ko Robert Stevenson ingeles zinema zuzendariak zuzendutako abentura film bat da. Walt Disney Pictures ekoiztetxeak ekoitzi zuen. Robert Louis Stevenson eskoziar idazlearen *1886ko izenburu berdineko eleberrian* oinarritua dago. Peter Finch, James MacArthur eta Bernard Lee aktoreek antzeztu zuten.

## Argumentua 
XVIII. mendea, Eskozia. David Balfour (James MacArthur) mutil gazte ausart eta harroak bere burua abentura bikoitz batean sartua ikusiko du: alde batetik haren osaba Ebenezer (John Laurie) azpijokozaleak kendu dion ondorengotza berreskuratzea, eta bestetik Jakobiten matxinadak herrialdean utzitako ondorengo ingeles eta eskoziarren arteko liskarrak, azken honetan Allan Breck Stewart (Peter Finch) ezkoziar matxinatu kementsua lagun izango du.

## Aktoreak 
* Peter Finch: Allan Breck Stewart
* James MacArthur: David Balfour
* Bernard Lee: Hoseason kapitaina
* John Laurie: Ebenezer Balfour
* Niall MacGinnis: Shuan jauna
* Finlay Currie: Cluny MacPherson
* Miles Malleson: Rankeillor jauna
* Duncan Macrae: Highlanderra
* Andrew Cruickshank: Colin Campbell
* Peter O'Toole: Robin MacGregor
* Alex Mackenzie: Txalupa gizona
* Oliver Johnston: Campbell jauna
* Norman Macowan: Latoigilea
* Eileen Way: Jennet Clouston
* Edie Martin: Zubiko emakumea (Alan Breckek pipa eta tabakoa erosten dizkiona)
* Abe Barker: Donald Dhu MacLaren
* Richard Evans *(krediturik gabe)*: Ransome, itsasontziko txo mutikoa

## Kanpo estekak 
* IMDBko fitxa irakurgai
Bazasko katedrala

**Bazasko San Joan Bataiatzailearen katedrala** () Gironda departamentuko Bazas hiriko alde zaharrean dagoen katedral gotiko bat da. Antzinako Bazasko elizbarrutiaren egoitza nagusia izan zen.

XIII. eta XIV. mendeen artean eraikia, 1840an Frantziako Gobernuak monumentu historiko izendatu zuen. 1998an UNESCOk eraikina Frantziako Donejakue bidearen zerrendan sartu zuen.

## Erreferentziak 
## Kanpo estekak
Agnostizismo gogor

**Agnostizismo gogorra**, *agnostizismo positiboa* edo *zorrotza* bezala ere ezaguna, Jainkoaren edo jainkoen existentzia frogatzea edo ezeztatzea ezinezkoa dela babesten duen ideia filosofikoa da. Agnostiko gogorrek, askotan, metafisikarekin loturik dauden gai guztiak jakinduria egiaztagarriaren zutabeetatik edo ingurunetik urrun daudela esaten dute. Aipatzen ari garen ideia hau agnostizismo ahularen aurkakoa da, azken honek Jainkoaren existentzia egiaztatzea edo ezeztatzea ahal dela babesten baitu.

Agnostiko gogor batek bere postura filosofikoa babeste aldera, gizakiok inguratzen gaituen mundu naturala baino ezin dugula ikusi eta sumatu aipatzen du, beraz, honen esanetan, gizakiok ezin dugu inguratzen gaituen mundutik aldentzen den beste mundu batean parte hartu, hau da, jainko horiek egon beharko luketen mundu horren berririk izatea ezinezko zaigu. Argudio honi kritika egiteko askotan aipatzen da justifikazio hori erdiesteko Jainkoa naturaz gaindiko izaki gisa hartu behar dela eta horretarako, ideia hau babesten duen orok, gutxi bada ere, jainkotasunaren inguruko jakintza eduki behar duela. Kritika horren erantzun agnostikoak, gure mundua zientziaren bidez azaltzen denez, definizioz, Jainkoaren edo jainkoen mundua gure munduaz gain egon behar dela aipatzen du.

## Ikus, gainera 
* Agnostizismo ahula
* Agnostizismoa

## Kanpo estekak
Victoria Park

**Victoria Park** edota **Global Energy Stadium**, Eskoziako Dingwall udalerrian dagoen futbol estadio bat da. Ross County FC futbol taldearen jokalekua da.

1929an inauguratu zen eta 6.330 ikusleentzako edukiera du.

## Kanpo estekak
Abertamy

**Abertamy** () Txekiako udalerri bat da, Karlovy Varyko barrutian kokatua. 2018ko datuen arabera 1.016 biztanle zituen 8,7 km²ko azaleran.

## Kanpo estekak 
* Abertamyko udalaren webgunea
Cordouango itsasargia

**Cordouango itsasargia** () Girondako estuarioan dagoen itsasargia da, Cordouango ordokia izeneko uharrian, itsasaldetik 7 kilometrotara dagoena.

68 metro altuera izanda, munduko hamargarren itsasargi tradizional altuena da. Luis Foixkoa paristar arkitektoak diseinatuta, eraikitze lanak 1584 eta 1611 artean izan ziren. 1862an Frantziako Gobernuak monumentu historiko izendatu zuen.

## Erreferentziak 
## Kanpo estekak
Kalifornia (filma)

**Kalifornia**, 1993ko Dominic Sena estatubatuar zinema zuzendariak zuzendutako drama thriller film bat da. Brad Pitt, Juliette Lewis, Michelle Forbes eta David Duchovny aktoreek antzeztu zuten.

## Argumentua 
Brian (David Duchovny) AEBetako serieko hiltzaile ospetsuenei buruzko liburua prestatzen ari den kazetari bat da. Bitartean, haren neskalaguna den Carrie (Michelle Forbes) sexualki bero-beroak diren egoerei buruzko argazkiak lortzearekin obsesionatua dago. Biak bizi diren herriko egunerokotasunak sortarazten dien asperkeriatik ihes egiteko asmoz Kaliforniara bidaiatzea erabaki dute, bide batez, bidean hiltzaile osoetsuak bizi eta beren hilketak burutu zituzten lekuak bisitatuz. Gastuak murrizteko, bikoteak beren autoan Early eta Adele (Brad Pitt eta Juliette Lewis) gazteak jaso eta berekin batera bidai dezaten onartuko dute, psikopata arriskutsu parea direla jakin ez arren

## Aktoreak 
* Brad Pitt: Early Grayce
* Juliette Lewis: Adele Corners
* David Duchovny: Brian Kessler
* Michelle Forbes: Carrie Laughlin
* Brett Rice: Polizia ofiziala
* Loanne Bishop: Polizia ofiziala

## Kanpo estekak 
* IMDBko fitxa irakurgai